
_START_ARTICLE_
Rødding-Lem-Lihme-Vejby Pastorat
_START_PARAGRAPH_
Rødding-Lem-Lihme-Vejby Pastorat er pastorat i Salling Provsti i Skive Kommune.
_START_SECTION_
Beliggenhed
_START_PARAGRAPH_
Pastoratet ligger længst mod sydvest i Salling, Rødding og Lihme sogne grænser op til Limfjorden (Kås Bredning), mens Lem Sogn grænser op til den tidligere fjordarm Sønder Lem Vig.
_START_SECTION_
Historie
_START_PARAGRAPH_
I 1970–2006 lå pastoratets sogne i Spøttrup Kommune, Før 1970 lå sognene i Rødding Herred._NEWLINE_Lem–Vejby var en sognekommune fra 1842 til 1970. Lem–Vejby er også et tidligere pastorat. I årene før 1970 var Rødding og Lihme selvstændige sognekommuner.
_START_SECTION_
Præster og menighedsråd
_START_PARAGRAPH_
Pastoratets kirkelige og administrative ledelse varetages af Rødding–Lem–Lihme–Vejby Sognes Menighedsråd. Der er et lokalråd for Rødding Sogn._NEWLINE_Pastoratet har to præster. Den ene bor i Rødding, mens den anden bor i Lem.